

**Noter og Nyt fra Skizofreniforeningen**

**Infoblad til medlemmer nr.1. april 2018**

På Skizofreniforeningens Generalforsamling den 15. marts blev resultatet af valg til bestyrelsen, at Holger Steinrud, Helle Hjarsø og Maibritt Wilken blev genvalgt.

Nyvalgt i bestyrelsen er Hans Jørgen Dalager, Morten Nielsen, Bente Friborg, Caroline Stentebjerg og Eyvind Vesselbo.

Som Suppleanter valgtes Anne Mette Christensen og Janne Steinrud.

Hans Henrik Madsen blev genvalgt som revisor.

Formandsposten overtages i det kommende år af Bente Friborg,

som tidligere har beklædt posten i en to-årig periode.

Psykiatrisk Center Glostrup har netop givet startskuddet til projektet ”MEDICINNEDTRAPNING FOR PATIENTER MED SKIZOFRENI”.

Tilbuddet omfatter patienter fra hele Region Hovedstaden, Psykiatris optageområde også med adgang for patienter fra Distriktspsykiatriske centre, praktiserende læger og privatpraktiserende psykiatere.

Inklusionskriterier er:

* 18 -65 år.
* Skizofrenidiagnose.
* Behandlet med antipsykotika i minimum 2 år.
* Patienten ønsker medicinnedtrapning.

Der er visse eksklusionsbetingelser, dette vurderes af behandlere.

Nærmere redegørelse kan læses på:

[www.psykiatri-regionh.dk/medicinnedtrapning](http://www.psykiatri-regionh.dk/medicinnedtrapning)

Skizofreniforeningen er interesseret i mere viden om depotmedicin, som kan være en hjælp til en del mennesker med sygdommen. Vi forsøger at indhente nærmere oplysninger og vil redegøre for de indsamlede erfaringer, når undersøgelsen er afsluttet.

Stor april hilsen fra Skizofreniforeningen